CELEX: 32017R0472
Language: da
Date: 2017-03-15 00:00:00
Title: Kommissionens gennemførelsesforordning (EU) 2017/472 af 15. marts 2017 om ændring af gennemførelsesforordning (EU) 2016/2080 for så vidt angår perioderne for afgivelse af bud

18.3.2017   
            
            
               DA
            
            
               Den Europæiske Unions Tidende
            
            
               L 73/5
            
         KOMMISSIONENS GENNEMFØRELSESFORORDNING (EU) 2017/472
   af 15. marts 2017
   om ændring af gennemførelsesforordning (EU) 2016/2080 for så vidt angår perioderne for afgivelse af bud
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) 2016/2080 (3) har indledt en licitationsprocedure for salg af skummetmælkspulver. I forordningen er fastsat to dellicitationer pr. måned, undtagen i august og december.
            
         
               (2)
            
            
               Erfaringerne fra de dellicitationer, som er gennemført hidtil, viser, at der er begrænset interesse for licitationen under de aktuelle markedsforhold. Det er derfor hensigtsmæssigt at begrænse antallet af perioder, i hvilke der kan afgives bud, til én periode pr. måned. Ud fra en cost-benefit-analyse er det ikke længere begrundet at have en sådan periode i august.
            
         
               (3)
            
            
               Gennemførelsesforordning (EU) 2016/2080 bør derfor ændres.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 2, stk. 2, i gennemførelsesforordning (EU) 2016/2080 affattes således:
   
      »2.   De perioder, inden for hvilke bud kan indgives til den efterfølgende dellicitation, begynder den første arbejdsdag efter udløbet af den foregående frist. Fristerne udløber kl. 11.00 (belgisk tid) den tredje tirsdag i måneden. Den periode, der starter i juli, udløber dog kl. 11 (belgisk tid) den tredje tirsdag i september, og der påbegyndes ingen periode i august. I december udløber perioden kl. 11.00 (belgisk tid) den anden tirsdag. Falder tirsdagen på en helligdag, er fristen kl. 11.00 (belgisk tid) den foregående arbejdsdag.«
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. marts 2017.
      
         
            På Kommissionens vegne
         
         
            For formanden
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 671.
   
      (2)  EUT L 206 af 30.7.2016, s. 71.
   
      (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).